KOMMISSIONENS FORORDNING (EF) Nr. 2404/97 af 3. december 1997 om ændring af forordning (EØF) nr. 1793/93 om den udløsende begivenhed for landbrugsomregningskurserne for humle
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (1), senest ændret ved forordning (EF) nr. 150/95 (2), særlig artikel 6, stk. 2, og
ud fra følgende betragtninger:
Den støtte, der er indført ved artikel 12 i Rådets forordning (EØF) nr. 1696/71 af 26. juli 1971 om den fælles markedsordning for humle (3), senest ændret ved forordning (EF) nr. 1554/97 (4), fastsættes ikke længere årligt af Rådet; det vil imidlertid fortsat være hensigtsmæssigt at anvende den 1. juli som udløsende begivenhed for den landbrugsomregningskurs, der skal anvendes ved støtteudbetalingen; artikel 1 i Kommissionens forordning (EØF) nr. 1793/93 (5) bør derfor ændres;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Humle -
UDSTEDT FØLGENDE FORORDNING:
Artikel 1
Artikel 1 forordning (EØF) nr. 1793/93 affattes således:
»Artikel 1
Som landbrugsomregningskurs for den støtte, der er fastsat i artikel 12 i forordning (EØF) nr. 1696/71, anvendes kursen den 1. juli i høståret.«
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. december 1997.